**ALBANEŽ d.o.o. za javnu odvodnju**

**PLAN POSLOVANJA**

**ZA 2022. GODINU**

**Pomer, prosinac 2021.**

Ur.broj:2849-21

Pomer, 14.12.2021

**SADRŽAJ**

**I. UVOD**

**1. Uvodna razmatranja ……….………………………..…………….... 3**

**2. Temeljni podaci Društva ……………...……………………………….... 5**

**3. Misija, vizija i ciljevi Društva ………………………………………..….…. 6**

**II. FINANCIJSKI PLAN**

**4. Plan prihoda po poslovnim jedinicama…………………………………..…7**

**5. Plan rashoda po poslovnim jedinicama…………………………………....10**

**6. Terminski financijski plan………………………………………..……...…12**

**III. OKVIRNI PLAN RADNIH MJESTA**

**7. Politika zapošljavanja u 2022. godini………………………………………13**

**IV. PLAN GRADNJE VODNIH GRAĐEVINA I PLAN ZADUŽIVANJA**

**8. Plan investicija u 2022. godini…………………………………...….….…..14**

**V. ZAKLJUČAK**

**9. Zaključak………………………………………………………………...….15**

**1. UVODNA RAZMATRANJA**

**Osvrt na poslovanje u 2021. godini**

Proteklu 2021., kao i 2020. godinu prije nje; obilježila je epidemija COVID-19, koja je usporila ili obustavila neke planirane poslovne aktivnosti.

Smanjenje turističkog prometa u 2021.godini bilo je znatno manje nego 2020. tako da su porasli prihodi od vodnih usluga javne odvodnje, iako ne toliko do dosegnu razinu prije izbijanja epidemije.

I u takvim nepovoljnim okolnostima se radilo na izgradnji kanalizacijske mreže u svim naseljima Općine Medulin i priključeni su novi korisnici. Sva tri uređaja za pročišćavanje otpadnih voda: Medulin, Premantura i Banjole obavljaju svoju funkciju u skladu sa izdanim vodopravnim dozvolama.

Investicije u 2021.godini su financirane sredstvima Općine Medulin kroz izravne kapitalne pomoći i sredstvima Hrvatskih voda. Najznačajnije sufinanciranje ugovoreno sa Hrvatskim vodama je ono za Izradu projektne i natječajne dokumentacije sustava prikupljanja, odvodnje i pročišćavanja te vodoopskrbe aglomeracije Medulin, Premantura i Banjole sa aplikacijskim paketom za EU projekt. Ukupna vrijednost ugovorenog posla je 10.383.950,20 kn bez PDV-a, od čega Hrvatske vode sufinanciraju 85%. Do sada je realizirano 8.734.664,20 kn bez PDV-a ili 84%, od čega su Hrvatske vode platile 7.424.464,57 kn, a Općina Medulin 1.310.199,63 kn.

Kao jedan od najznačajnijih događaja u prethodnom razdoblju je svakako reforma vodnog gospodarstva. Dana 18.srpnja 2019.godine stupio je na snagu paket zakona: Zakon o vodnim uslugama, Zakon o vodama i Zakon o izmjenama i dopunama zakona o financiranju vodnog gospodarstva (NN broj 66/2019.). Zakonski rok za donošenje predmetne uredbe bio je tri mjeseca od stupanja na snagu zakona o vodnim uslugama, Vlada RH nije u zakonskom roku donijela predmetnu Uredbu, stoga se njeno donošenje očekuje uskoro. Društvo postupa sukladno odredbama Zakona o vodnim uslugama iako Vlada RH u zakonskim rokovima nije donijela provedbene propise.

U članku 23.st.Zakona o vodnim uslugama (NN 66/2019) definirano je da Skupština Društva donosi poslovni plan. Stavkom 2.istog članka propisano je da poslovni plan sadržava (1) financijski plan, (2) plan gradnje vodnih građevina, (3) plan zaduživanja u slučaju kada povrat dugova traje dulje od 12 mjeseci i (4) okvirni plan radnih mjesta. Izrada ovog poslovnog plana temelji se na informacijama iz temeljnih financijskih izvještaja iz prethodnog razdoblja i procjeni za nadolazeće razdoblje jer u postupku provođenja reforme vodno komunalnog sustava u RH ovoga trenutka ostaje puno nepoznanica.

**Kakvu poslovnu situaciju očekujemo u 2022. godini?**

Do kraja 2021. godine očekuje se provedba Zakona o vodnim uslugama (NN 66/19), tj. donošenje Uredbe kojom će se odrediti granice uslužnih područja. Nakon utvrđivanja uslužnih područja očekuje se spajanje svih isporučitelja vodnih usluga koji su pružali usluge na pojedinim dijelovima novo utvrđenog uslužnog područja u zajedničku tvrtku.

Očekivanja su da će i 2022. godina također biti u znaku epidemije COVID-19 i turistički promet će biti smanjen u odnosu na razdoblje prije izbijanja epidemije, u 2022. godini ipak očekujemo porast prihoda od vodnih usluga javne odvodnje, ali ne i njihov povratak na iznose prije izbijanja epidemije.

Planira se nastavak izgradnje sekundarne mreže kanalizacije po naseljima, a intenzitet izgradnje će ovisiti o financijskim mogućnostima.

U funkciji su tri uređaja za pročišćavanje otpadnih voda raspoređena u tri aglomeracije: Medulin, Premantura i Banjole, pa smo suočeni sa značajnim troškovima održavanja sustava.

Planirana sredstva za daljnju izgradnju sekundarne mreže će se osigurati iz proračuna Općine Medulin, naknade za razvoj te iz drugih izvora: Hrvatskih voda i njihovih internih i međunarodnih programa sufinanciranja, te prema mogućnostima iz fondova EU.

Osobiti naglasak će biti na pregovorima sa Općinom Ližnjan i Gradom Pula u vezi sufinanciranja projektne i natječajne dokumentacije za EU projekt.

**Koje mjere planiramo poduzeti?**

Primjena ISO certifikata:

ISO 9001:2008 – sustav upravljanja kvalitetom

ISO 14001:2004 – sustav upravljanja okolišem

Želimo temeljiti svoje poslovanje na najvišim upravljačkim standardima.

Primjena FMC-a:

Društvo je obveznik Zakona o fiskalnoj odgovornosti. Temeljem toga nužno je uvesti FMC sustav kako bi se moglo udovoljiti zakonskim obvezama, i prije svega, organizirati upravljačke procese na kvalitetan i učinkovit način.

Održavanje financijske stabilnosti:

Ovo je stalna mjera, koja se provodi putem mnogobrojnih aktivnosti:

- pravovremenim fakturiranjem izvršenih usluga

- stalnim ažuriranjem baza korisnika

- poduzimanjem svih raspoloživih mjera naplate

- racionalizacijom i stalnom kontrolom troškova u svim segmentima poslovanja

Kontinuirana edukacija zaposlenika:

Investicija u edukaciju zaposlenih je investicija u budućnost Društva. Svaki zaposlenik mora biti upoznat sa mjerama i načinima najefikasnijeg izvršavanja povjerenih mu radnih zadataka, mjerama zaštite na radu, te motiviran da stečena znanja stalno usavršava i neprestano primjenjuje u svakodnevnom radu.

Edukacijom zaposlenih posredno se djeluje i na edukaciju okruženja, jer upravo kroz interakciju sa našim zaposlenicima korisnici usluga dolaze do relevantnih informacija iz djelokruga poslovanja Društva.

**2. TEMELJNI PODACI DRUŠTVA**

Društvo ALBANEŽ d.o.o. rješenjem Trgovačkog suda u Rijeci - stalna služba u Pazinu od 31.12.2013. godine briše sve dotadašnje predmete poslovanja osim javne odvodnje te postaje ALBANEŽ društvo sa ograničenom odgovornošću za javnu odvodnju.

Dana 13.03.2014. Općinsko vijeće Općine Medulin donosi Odluku o povećanju temeljnog kapitala društva Albanežd.o.o unosom prava – tražbine u temeljni kapital. Tom odlukom je temeljni kapital Društva povećan sa dotadašnjih 20.000,00 kn u nominalnom iznosu, za dodatnih 2.986.000,00 kn u pravima, tako da je ukupni temeljni kapital iznosio 3.006.000,00 kn.

Dana 03.04.2014. Osnivač – član Društva Općina Medulin donosi Izjavu o osnivanju Albanež d..o.o. u koju je unijeto gore navedeno povećanje temeljnog kapitala.

Trgovački sud u Rijeci – stalna služba u Pazinu potvrdio je povećanje temeljnog kapitala i promjenu odredbi Izjave o snivanju svojim rješenjem od 22.04.2014. godine.

Dana 28.12.2017. Osnivač – član Društva je na skupštini Društva donio odluku o povećanju temeljnog kapitala i izmjeni izjave o osnivanju Albanež d.o.o. Tom odlukom je postojeći osnivač – član društva Općina Medulin preuzela obavezu uplate uloga za novi poslovni udio i to uplatom u novcu iznosa od 400.000,00 kn. Time je temeljni kapital društva povećan na ukupno 3.406.000,00 kn.

Trgovački sud u Pazinu potvrdio je povećanje temeljnog kapitala i promjenu odredbi Izjave o snivanju svojim rješenjem od 12. Siječnja 2018. godine.

Odlukom o povećanju temeljnog kapitala i izmjeni Izjave o osnivanju Albanež d.o.o. (potpuni tekst od 28.12.2017. godine) koju je donijela Skupština društva dana 23.4.2021. godine povećan je temeljni kapital Društva uplatom u novcu: sa iznosa od 3.406.000,00 kn na iznos od 400.000,00 kn na iznos od 3.806.000,00 kn.

Osnivači/članovi Društva:

-Općina Medulin (100%)

Na dan 14.12.2021. godine Nadzorni odbor Društva Albanež d.o.o. čine:

- Dario Matika, predsjednik NO

- Emil Jukopila, zamjenik predsjednika NO

- Marko Relota, član NO

- Eduard Klimić, član NO

- Laris Pataj, član NO

Osobe ovlaštene za zastupanje:

-Edo Krajcar, direktor

Temeljni kapital:

-3.806.000,00 kn

**3. MISIJA, VIZIJA I CILJEVI DRUŠTVA**

3.1. **MISIJA**

Misija društva ALBANEŽ d.o.o. za javnu odvodnju je da u zakonskim okvirima, u suradnji s osnivačem i u djelokrugu prenesenih ovlasti za obavljanje komunalnih djelatnosti, osigura učinkovito i kvalitetno obavljanje usluga javne odvodnje za sve svoje korisnike.

Društvo će u svom djelovanju osobito poštovati principe zaštite okoliša, javni interes

zajednice u kojoj djeluje, kontinuirano raditi na edukaciji zaposlenih i šire javnosti,

vodeći stalnu brigu o zadovoljstvu svojih radnika, kao i korisnika usluga.

3.2. **VIZIJA**

Uz poštivanje ekoloških principa i zadovoljstva svojih korisnika, naša vizija je osigurati

dostupnost i ekonomsku prihvatljivost komunalnih usluga koje nudimo.

U tu svrhu ćemo kontinuirano raditi na širenju mreže fekalne kanalizacije, kako bismo mogli uključiti što veći broj korisnika u sustav, i na taj način doprinijeti povećanju kvalitete života građana.

3.3. **CILJEVI**

Ciljevi predstavljaju krajnje točke kojima je usmjereno naše poslovanje. Trajni cilj je

organizirati rad Društva na način da optimalno upravljamo svim segmentima poslovanja.

To ćemo postići aktivnim praćenjem poslovanja, analizom uočenih slabosti i temeljem toga donošenjem strateških ciljeva za svaku poslovnu godinu.

Naši ciljevi u 2022. su:

* minimiziranje negativnog utjecaja epidemije COVID-19 na rezultate poslovanja društva
* rješavanje imovinsko-pravnih odnosa na planiranim trasama izgradnje kanalizacije, obzirom da je to preduvjet za apliciranje na sredstva EU fondova
* uspješno završiti aplikaciju i započeti provedbu EU projekta Medulin
* širenje i izgradnja sekundarne mreže fekalne kanalizacije
* stvaranje uspješne organizacijske mreže koja će svim zaposlenima omogućiti ostvarivanje maksimalnih potencijala
* povećanje ukupne efikasnosti poslovanja i reduciranje troškova
* jačanje Društva kroz stvaranje vlastite baze podataka najbolje prakse, postojećih procedura i umrežavanje svih raspoloživih znanja i informacija
* unaprjeđenje odnosa i komunikacije sa korisnicima usluga, te jačanje povjerenja korisnika u Društvo

**4. PLAN PRIHODA PO POSLOVNIM JEDINICAMA**

Albanež d.o.o. ostvaruje prihode od održavanja fekalne kanalizacije na području općine Medulin, od održavanja oborinske kanalizacije prema programu održavanja komunalne infrastrukture, te od izrade priključaka na fekalnu kanalizaciju i izdavanja potrebnih suglasnosti.

**U 2022. godini očekuju se ukupni prihodi u visini 8.337.580 kn.**

**01-OPĆI POSLOVI**

PRIHODI OD OPĆIH POSLOVA očekuju se u visini 281.500,00 kn

Najznačajniji su prihodi od općih poslova – intelektualnih usluga provođenja EU i drugih projekata u visini 240.000,00 kn, te prihodi od odgođenih priznavanja prihoda u visini 20.000,00 kn.



**02-DJELATNOST JAVNE ODVODNJE**

Prihodi djelatnosti javne odvodnje razdijeljeni su po aglomeracijama Medulin, Premantura i Banjole temeljem dostupnih podataka.

PRIHODI OD ODRŽAVANJA FEKALNE KANALIZACIJE



PRIHODI OD ODRŽAVANJA OBORINSKE KANALIZACIJE

Ova grupa prihoda određena ja Programom održavanja komunalne infrastrukture koji donosi Općina Medulin.



PRIHODI OD PRIHVATA I PROČIŠĆAVANJA SANITARNIH OTPADNIH VODA

Predviđa se prihod od **300.000,00 kn.** Radi se o prihvatu sadržaja cisterni-fekaljera na uređaju Marlera.

PRIHODI OD IZRADE PRIKLJUČAKA NA SUSTAV JAVNE ODVODNJE

Ova grupa prihoda ovisi o intenzitetu izgradnje kanalizacijske mreže. U 2022. godini očekuje se nastavak spajanja novih korisnika i prihod u visini **75.000,00 kn.**

OSTALE VRSTE PRIHODA

Prihodi od vozila canal master, financijski i ostali prihodi zajedno iznose **102.500,00 kn**.

PRIHODI OD NAPLATE ŠTETA

Očekuju se prihodi od **57.000,00 kn.** Ovu grupu prihoda je vrlo teško planirati, jer ovisi o okolnostima na koje Društvo nema utjecaja.

PRIHODI OD AMORTIZACIJE (odgođenog priznavanja prihoda)

Očekuju se prihodi od **3.615.600,00 kn,** koji su povezani sa stavljanjem u upotrebu cjelokupne kanalizacijske infrastrukture sagrađene kroz sufinanciranje Općine Medulin i EIB/CEB programe.

UKUPNO 02-DJELATNOST JAVNE ODVODNJE



**UKUPNO PLANIRANI PRIHODI ZA 2022. GODINU**



1. **PLAN RASHODA PO POSLOVNIM JEDINICAMA**

U 2022. godini očekuju se ukupni rashodi u visini 8.312.681 kn. Od ukupnih rashoda 15,11% otpada na rashode poslovne jedinice općih poslova, a 84,89% na rashode poslovne jedinice javne odvodnje.

U nastavku je plan rashoda po poslovnim jedinicama.

**01-OPĆI POSLOVI**

U poslovnoj jedinici općih poslova očekuju se slijedeći rashodi:



Kod vanjskih troškova su najznačajnije intelektualne usluge 360.000,00 kn, radi se o naknadi za knjigovodstvene, administrativne i upravljačke usluge Med eko servisu, te troškovima uprave-direktora.

Kod ostalih troškova su vrijednosno najznačajnije premije osiguranja u visini 150.000,00 kn. Financijski rashodi se sastoje od kamata na kredite banaka 35.000,00 kn, i kamate za otplatu kredita za Projekt Jadran 20.000,00 kn, te zateznih kamata i tečajnih razlika 100,00 kn.

**02-DJELATNOST JAVNE ODVODNJE**

U ovoj poslovnoj jedinici očekuju se slijedeći rashodi:



Predviđa se da će, u djelatnosti odvodnje, uz amortizaciju koja iznosi 3.839.216,00 kn, najveći trošak predstavljati osoblje (1.600.000,00 kn), tekuće održavanje fekalne kanalizacije (420.000,00 kn) i električna energija (365.000,00 kn).

UKUPNO PLANIRANI RASHODI U 2022. GODINI



1. **TERMINSKI FINANCIJSKI PLAN**

U nastavku su tablice terminskih financijskih planova na nivou poduzeća, te za svaku poslovnu jedinicu i aglomeraciju posebno.

Prihodi i troškovi vodne usluge odvodnje su djelomično razrađeni prema aglomeracijama Premantura, Medulin i Banjole, te na dio koji se odnosi na sve aglomeracije. Troškovi amortizacije u ovom trenutku nisu u cijelosti razrađeni.

Planira se ukupan prihod u visini 8.337.580 kn, ukupan rashod u visini 8.312.681 kn, te pozitivan financijski rezultat u visini 24.899 kn.

Plan je izrađen na temelju podataka o poslovanju poduzeća u razdoblju 01.01-31.10.2021. godine.

Tijekom godine ćemo provoditi usklađivanje plana sa stvarnom situacijom utvrđenom u poslovanju.



U prilogu ovog Plana poslovanja nalaze se tablice terminskih planova na nivou cijelog poduzeća, te za svaku poslovnu jedinicu zasebno.

Plan novčanog toka

Uz planirani pozitivan financijski rezultat, očekuje se dostatna likvidnost za podmirivanje svih financijskih obaveza. Ako iz plana izuzmemo odgođeno priznavanje prihoda i trošak amortizacije, možemo sučeliti očekivane prilive i odlive. Prilivi su izračunati uz pretpostavku da će se svi prihodi naplatiti u visini od 98%, što je temeljem podataka o uspješnosti naplate realna pretpostavka.

Temeljem ovog izračuna na nivou godine će se ostvariti višak likvidnosti od 530.575 kn, što bi trebalo osigurati rezervoar za pokriće eventualnih nenadanih troškova tokom godine.



**7. POLITIKA ZAPOŠLJAVANJA U 2022. GODINI**

ALBANEŽ d.o.o. završava 2021 godinu sa ukupno 10 zaposlenih osoba, od toga 9 sa ugovorom na neodređeno vrijeme i 1 djelatnica sa ugovorom na određeno vrijeme.

Detaljna razrada dana je u tablici u nastavku:



Politika zapošljavanja Društva temelji se na slijedećem:

1. Zadržavanje postojećeg broja zaposlenih i povećanje kvalitete stručnog kadra
2. Nova radna mjesta će se otvarati isključivo radi zakonskih uvjeta i odredbi ili zbog povećanja obima posla kada se isti ne može zamijeniti automatizacijom ili strojnim radom ili postojećim radno-organizacijskim kapacitetima
3. Nova zapošljavanja vršiti će se isključivo zbog provedbe EU projekta Medulin, radi zamjene radnika na bolovanju, zbog odlaska u mirovinu, fluktuacije radne snage, sezonskog povećanja obima posla ili preuzimanja novih poslova na komercijalnoj osnovi

Nakon što se donese Uredba o uslužnim područjima, Skupština Društva će imenovati i zaposliti direktora društva.

Osnovne smjernice zaštite na radu

Kao i u dosadašnjem poslovanju, zaštiti na radu pridavat će se posebna pažnja, kroz sustavno praćenje i kontrolu svih radnih procesa, mjesta rada te oruđa i alata u upotrebi.

Sustavno i planski provode se kontrolni zdravstveni pregledi svih zaposlenih radnika društva, periodičko atestiranje mehaniziranih alata, uređaja i strojeva u uporabi, te mikroklimatskih uvjeta rada.

U skladu sa zakonskim propisima, Društvo je sklopilo ugovor o poslovnima zaštite na radu sa ovlaštenim trgovačkim društvom.

Plan stručnog usavršavanja zaposlenih

U 2022. godini će se prema potrebi vršiti edukacija svih zaposlenih o radu na siguran način, pogotovo za radna mjesta sa posebnim uvjetima rada.

Osobita pažnja pridaje se edukaciji pojedinih djelatnika za obavljanje radnih zadataka vodnog redara, o čemu će odluku donijeti direktor društva.

**8. PLAN INVESTICIJA U 2022. GODINI**

U 2022. godini planiraju se investicije u djelatnosti izgradnje fekalne kanalizacije sukladno Planu gradnje komunalnih vodinih građevina za razdoblje 2022.-2025. godina.

Za daljnje investicije ključan je dovršetak novelacije Studije izvodljivosti za aglomeracije Medulin, Banjole i Premantura. Temeljem podataka iz te studije će se krenuti u rješavanje imovinsko-pravnih odnosa na budućim trasama kanalizacije, obzirom da su riješeni imovinsko pravni odnosi, uredni projekti i ishodovane dozvole preduvjet za apliciranje na sredstva EU fondova.

Nastavlja se izrada projektne i natječajne dokumentacije sustava prikupljanja, odvodnje i pročišćavanja otpadnih voda te vodoopskrbe aglomeracije Medulin, Premantura i Banjole, ukupne vrijednosti 10.383.950,20 kn, za što se očekuje sufinanciranje Hrvatskih voda u visini 85% investicije, dok se ostatak osigurava iz kapitalne pomoći Općine Medulin.

Proračunom Općine Medulin za investicije u fekalnu kanalizaciju osigurana su sredstva:



Osim navedenog, planira se i dokapitalizacija TD Albanež u iznosu 582.000,00 kn. Sredstva dobivena dokapitalizacijom će se usmjeriti na podmirenje obaveza prema AHG d.d. temeljem pravomoćnih sudskih presuda.

**Plan zaduživanja i otplata u 2022. godini**



**9. ZAKLJUČAK**

Plan poslovanja Albanež d.o.o. za 2022. godinu temelji se na osiguranju uvjeta za razvoj i ulaganja u sustav javne odvodnje u Općini Medulin.

Istaknuo bih svakako održavanje i daljnje poboljšanje kvalitete postojećih usluga odvodnje, racionalan pristup troškovima poslovanja, maksimalnu brigu o naplati dugovanja korištenjem svih raspoloživih zakonskih instrumenata naplate, daljnju informatizaciju i kontrolu pojedinih procesa poslovanja, te pripremu za realizaciju najvećeg infrastrukturnog EU projekta Medulin (aglomeracije Medulin, Premantura i Banjole).

U tijeku je izrada projektne i natječajne dokumentacije sustava prikupljanja, odvodnje i pročišćavanja otpadnih voda te vodoopskrbe aglomeracije Medulin, Premantura i Banjole s aplikacijskim paketom za EU projekt.

Dana 30.studenog 2021.godine održan je sastanak u Zagrebu u Ministarstvu zaštite okoliša i energetike te Hrvatskih voda kojem su prisustvovali predstavnici Albaneža, Općine Medulin, Općine Ližnjan, Grada Pula, Vodovoda Pula i Pragrande-a vezano za daljnje aktivnosti na EU projektu. Najznačajnije aktivnosti planiramo da se izradi projektna dokumentacija i da se po pravomoćnim lokacijskim dozvolama rješavanju imovinsko pravni odnosi i nastavno ishode akti o građenju komunalno vodnih građevina, a sve u cilju kako bi bili spremni za realizaciju sa odgovarajućom dokumentacijom za kandidiranje EU projekta.

ALBANEŽd.o.o.

Direktor

Edo Krajcar, mag.oec.